title: Decizia Consiliului din 7 martie 2011 de numire a membrilor și a supleanților în cadrul Comitetului consultativ pentru coordonarea sistemelor de securitate socială pentru Irlanda, Franța și Țările de Jos

text:
               17.3.2011

               RO

               Jurnalul Oficial al Uniunii Europene

               C 83/3

         DECIZIA CONSILIULUI
   din 7 martie 2011
   de numire a membrilor și a supleanților în cadrul Comitetului consultativ pentru coordonarea sistemelor de securitate socială pentru Irlanda, Franța și Țările de Jos
   2011/C 83/03
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (1), în special articolul 75,
   având în vedere listele de candidați prezentate Consiliului de către guvernele statelor membre,
   întrucât:

               (1)

               Prin Regulamentul (CE) nr. 883/2004 a fost instituit Comitetul consultativ pentru coordonarea sistemelor de securitate socială.

               (2)

               Prin decizia sa din 21 octombrie 2010 (2), Consiliul a numit membrii și supleanții Comitetului consultativ pentru coordonarea sistemelor de securitate socială pentru perioada 20 octombrie 2010-19 octombrie 2015, cu excepția anumitor membri.

               (3)

               Guvernele Irlandei, Franței și Țărilor de Jos au prezentat candidaturi pentru o serie de posturi vacante,

         ADOPTĂ PREZENTA DECIZIE:
   Articolul 1
   Sunt numiți în calitate de membri și supleanți în cadrul Comitetului consultativ pentru coordonarea sistemelor de securitate socială pentru Irlanda, Franța și Țările de Jos, pentru perioada care se încheie la 19 octombrie 2015:
   I.   REPREZENTANȚI AI GUVERNELOR

               Țara

               Membri

               Supleanți

               Irlanda

               Doamna Anne McMANUS

               Domnul Tim RYAN

               Țările de Jos

               Doamna A.A.J. VRIJ

               Domnul A.G. BLOEMHEUVEL

   II.   REPREZENTANȚI AI ORGANIZAȚIILOR SINDICALE

               Țara

               Membri

               Supleanți

               Irlanda

               Domnul Stellan HARMANSSON

               Domnul Eamonn DEVOY

               Țările de Jos

               Domnul G. VELDHUIS

               Domnul H. DE GEUS

   III.   REPREZENTANȚI AI ORGANIZAȚIILOR PATRONALE

               Țara

               Membri

               Supleanți

               Irlanda

               Doamna Claire JONES

               Doamna Jean WINTERS

               Franța

               Doamna Emilie MARTINEZ

               Doamna Marie-Christine FAUCHOIS

               Țările de Jos

               Doamna L.M. VAN EMBDEN ANDRES

               Domnul R. BLAAKMAN

         Articolul 2
   Consiliul va numi membrii și supleanții încă nenominalizați la o dată ulterioară.
   Articolul 3
   Prezenta decizie intră în vigoare la data adoptării sale.

      Adoptată la Bruxelles, 7 martie 2011.

            Pentru Consiliu

            Președintele

         CZOMBA S.

      (1)  JO L 166, 30.4.2004, p. 1.

      (2)  JO C 290, 27.10.2010, p. 5.


title: 2007/4/CE,Euratom: Decizia Consiliului din 1 ianuarie 2007 de modificare a propriului Regulament de procedură

text:
               4.1.2007

               RO

               Jurnalul Oficial al Uniunii Europene

               L 1/9

      DECIZIA CONSILIULUI

   din 1 ianuarie 2007
   de modificare a propriului Regulament de procedură
   (2007/4/CE, Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 207 alineatul (3) primul paragraf,
   având în vedere Tratatul de instituire a Comunității Europene a Energiei Atomice, în special articolul 121 alineatul (3),
   având în vedere Tratatul privind Uniunea Europeană, în special articolul 28 alineatul (1) și articolul 41 alineatul (1),
   având în vedere articolul 2 alineatul (2) din anexa III la Regulamentul de procedură al Consiliului (1),
   întrucât:

               (1)

               Articolul 11 alineatul (5) din Regulamentul de procedură al Consiliului (denumit în continuare „Regulament de procedură”) prevede că, în cazul adoptării de către Consiliu a unei decizii care necesită majoritate calificată și la solicitarea unui membru al Consiliului, se verifică dacă statele membre care constituie această majoritate reprezintă cel puțin 62 % din populația totală a Uniunii, calculată în conformitate cu datele asupra populației menționate la articolul 1 din anexa III la Regulamentul de procedură.

               (2)

               Articolul 2 alineatul (2) din anexa III la Regulamentul de procedură, referitor la modalitățile de aplicare a dispozițiilor privind ponderarea voturilor în Consiliu, prevede că, cu efect de la 1 ianuarie a fiecărui an, Consiliul adaptează cifrele menționate la articolul 1 din anexa III, în conformitate cu datele disponibile la Biroul Statistic al Comunităților Europene la data de 30 septembrie a anului precedent.

               (3)

               Prin urmare, Regulamentul de procedură trebuie adaptat în consecință,

         DECIDE:
   Articolul 1
   Articolul 1 din anexa III la Regulamentul de procedură se înlocuiește cu următorul text:

      „Articolul 1
      Pentru aplicarea articolului 205 alineatul (4) din Tratatul de instituire a Comunității Europene, a articolului 118 alineatul (4) din Tratatul de instituire a Comunității Europene a Energiei Atomice, precum și a articolului 23 alineatul (2) al treilea paragraf și a articolului 34 alineatul (3) din Tratatul privind Uniunea Europeană, populația totală a fiecărui stat membru, pentru perioada 1 ianuarie-31 decembrie 2007, este următoarea:

                  Stat membru

                  Populație
                  (× 1 000)

                  Germania

                  82 438,0

                  Franța

                  62 886,2

                  Regatul Unit

                  60 421,9

                  Italia

                  58 751,7

                  Spania

                  43 758,3

                  Polonia

                  38 157,1

                  România

                  21 610,2

                  Țările de Jos

                  16 334,2

                  Grecia

                  11 125,2

                  Portugalia

                  10 569,6

                  Belgia

                  10 511,4

                  Republica Cehă

                  10 251,1

                  Ungaria

                  10 076,6

                  Suedia

                  9 047,8

                  Austria

                  8 265,9

                  Bulgaria

                  7 718,8

                  Danemarca

                  5 427,5

                  Slovacia

                  5 389,2

                  Finlanda

                  5 255,6

                  Irlanda

                  4 209,0

                  Lituania

                  3 403,3

                  Letonia

                  2 294,6

                  Slovenia

                  2 003,4

                  Estonia

                  1 344,7

                  Cipru

                  766,4

                  Luxemburg

                  459,5

                  Malta

                  404,3

                  Total

                  492 881,2

                  prag (62 %)

                  305 586,3”.

   Articolul 2
   Prezenta decizie produce efecte de la 1 ianuarie 2007.
   Aceasta se publică în Jurnalul Oficial al Uniunii Europene.

      Adoptată la Bruxelles, 1 ianuarie 2007.

            Pentru Consiliu

            Președintele

         F.-W. STEINMEIER

      (1)  Decizia 2006/683/CE, Euratom a Consiliului din 15 septembrie 2006 de adoptare a Regulamentului de procedură al Consiliului (JO L 285, 16.10.2006, p. 47).


title: 2007/263/CE: Decizia Comisiei din 23 aprilie 2007 de modificare a Deciziei 2004/210/CE de instituire a comitetelor științifice în domeniul siguranței consumatorilor, sănătății publice și mediului (Text cu relevanță pentru SEE )

text:
               1.5.2007

               RO

               Jurnalul Oficial al Uniunii Europene

               L 114/14

      DECIZIA COMISIEI

   din 23 aprilie 2007
   de modificare a Deciziei 2004/210/CE de instituire a comitetelor științifice în domeniul siguranței consumatorilor, sănătății publice și mediului
   (Text cu relevanță pentru SEE)
   (2007/263/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene, în special articolele 152 și 153,
   întrucât:

               (1)

               Decizia 2004/210/CE a Comisiei (1) prevede instituirea Comitetului științific pentru produse destinate consumatorilor (CSPC), a Comitetului științific pentru riscurile asupra sănătății și mediului (CSRSM) și a Comitetului științific pentru riscuri sanitare emergente și noi (CSRSEN) (denumite în continuare „comitetele științifice”). Comitetele științifice sunt alcătuite din membri desemnați de către Comisie.

               (2)

               În conformitate cu articolul 7 alineatul (1) din decizia respectivă, mandatul membrilor comitetelor științifice este limitat la trei ani, și mandatul membrilor actuali expiră la 24 iulie 2007.

               (3)

               În următorii doi ani se așteaptă noi evoluții care vor avea consecințe semnificative pentru nevoile Comisiei în materie de consiliere științifică privind evaluarea riscurilor și pentru structurile și competențele comitetelor științifice. În special, instituirea în 2008 a Agenției Europene pentru Produse Chimice (ECHA) care se ocupă de înregistrarea, evaluarea, autorizarea și restricționarea substanțelor chimice (REACH), în conformitate cu Regulamentul (CE) nr. 1907/2006 al Parlamentului European și al Consiliului (2), va solicita o redefinire a sarcinilor CSRSM.

               (4)

               În vederea obținerii unei imagini mai cuprinzătoare privind viitoarele sarcini ale comitetelor științifice și în vederea pregătirii unei structuri de consiliere științifică și a unei componențe mai bine adaptate viitoarelor necesități, asigurând în același timp furnizarea avizelor științifice necesare până la instituirea ECHA, ar trebui să se permită prelungirea mandatului membrilor comitetelor științifice, în condiții excepționale, cu o perioadă maximă de 18 luni.

               (5)

               De asemenea, ar trebui să se prevadă posibilitatea de a desemna noi membri ai comitetelor științifice ca urmare a publicării unei solicitări de manifestare a interesului, dacă experiența necesară nu este disponibilă în rândul membrilor aflați pe lista de rezervă.

               (6)

               Pe baza experienței practice și în vederea acoperirii nevoilor imediate, este urgent să crească numărul membrilor CSRSEN.

               (7)

               Prin urmare, Decizia 2004/210/CE ar trebui modificată în consecință,

         DECIDE:
   Articol unic
   Decizia 2004/210/CE se modifică după cum urmează:

               1.

               La articolul 3 alineatul (2), prima teză se înlocuiește cu următorul text:
               „CSRSEN va consta în maximum 17 membri.”

               2.

               Articolul 7 se înlocuiește cu următorul text:
               „Articolul 7
               Mandatul
               (1)   Membrii sunt numiți în cadrul comitetelor științifice pentru un mandat de trei ani și pot fi numiți pentru cel mult trei mandate consecutive. În vederea păstrării continuității experienței, Comisia poate, în cazuri excepționale, să prelungească mandatul membrilor comitetului științific cu o perioadă de maximum 18 luni.
               Aceștia rămân în funcție până la înlocuire sau până la reînnoirea mandatelor lor.
               Membrii care au fost numiți pentru trei mandate consecutive în cadrul unui comitet științific sunt eligibili pentru un mandat în cadrul unui alt comitet științific.
               (2)   Dacă se constată că un membru nu participă la lucrările comitetului științific sau dorește să demisioneze, Comisia poate termina mandatul membrului respectiv și desemna un înlocuitor de pe lista de rezervă, în conformitate cu dispozițiile articolului 4 sau, din motive justificate, în urma unei solicitări de manifestare a interesului.”

      Adoptată la Bruxelles, 23 aprilie 2007.

            Pentru Comisie

         Markos KYPRIANOU

            Membru al Comisiei

      (1)  JO L 66, 4.3.2004, p. 45.

      (2)  JO L 396, 30.12.2006, p. 1.


title: 2011/470/UE: Decizia Parlamentului European și a Consiliului din 6 iulie 2011 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2010/031 BE/General Motors Belgium din Belgia)

text:
               27.7.2011

               RO

               Jurnalul Oficial al Uniunii Europene

               L 195/54

         DECIZIA PARLAMENTULUI EUROPEAN ȘI A CONSILIULUI
   din 6 iulie 2011
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2010/031 BE/General Motors Belgium din Belgia)
   (2011/470/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor majore din structura comerțului mondial, cauzate de globalizare, și pentru a-i ajuta să se reintegreze pe piața forței de muncă.

               (2)

               Domeniul de aplicare a FEG a fost extins pentru cererile depuse începând cu 1 mai 2009 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR.

               (4)

               La 20 decembrie 2010, Belgia a prezentat o cerere de mobilizare a FEG, privind disponibilizările de la întreprinderea General Motors Belgium și de la patru dintre furnizorii acesteia, pe care a completat-o cu informații suplimentare până la 24 ianuarie 2011. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 9 593 931 EUR.

               (5)

               În consecință, FEG ar trebui mobilizat în vederea acordării unei contribuții financiare ca răspuns la cererea depusă de Belgia,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2011, se mobilizează Fondul european de ajustare la globalizare pentru alocarea sumei de 9 593 931 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 6 iulie 2011.

            Pentru Parlamentul European

            Președintele

         J. BUZEK

            Pentru Consiliu

            Președintele

         M. DOWGIELEWICZ

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.